Source: https://tax-fin-lex.si/Zbirke/SodnaPraksaList?nodeId=e37eb289-46b5-444f-968b-d7774f74c80b
Timestamp: 2019-08-21 01:08:30+00:00

Document:
Sodba II Ips 1169/2008
VS0014059
ZZZDR člen 51, 51/2, 52.
skupno premoženje razvezanih zakoncev po razvezi zakonske zveze - realna subrogacija - upravljanje skupnega premoženja po razvezi zakonske zveze - razpolaganja enega od razvezanih zakoncev s skupnim premoženjem
Če lahko stvar, pridobljena z enostransko porabo skupnih sredstev med zakonsko zvezo, spada skladno z načelom realne subrogacije v skupno premoženje, mora enako veljati tudi za stvar, pridobljeno na ta način po razvezi zakonske zveze. Argument za uporabo načela realne subrogacije po razvezi zakonske zveze je torej tudi v enakovrednem obravnavanju učinkov nedovoljenega enostranskega razpolaganja, do katerega pride med zakonsko zvezo ali po razvezi.
Sklep IX R 5/2011
VS3004715
ZPP člen 70. Sodni red člen 163.
izločitev drugostopenjskega sodnika – izločitveni razlogi – pravna stališča sodnika – razveljavitev prvostopenjske odločbe
Ne more biti razlog za izločitev dejstvo, da je višji sodnik v tej zadevi že sodeloval pri odločanju na drugi stopnji, pri čemer je bila odločba sodišča prve stopnje razveljavljena in vrnjena v ponovno odločanje.
Sodba II Ips 261/2010
VS0013876
ZMed člen 27, 27/1, 31, 31/1-2, 31/1-5.
mediji - objava popravka obvestila - pravica do popravka – povezava med objavljenim obvestilom in popravkom – komentar načina dela novinarja – žaljivost popravka – zavrnitev zahteve za objavo popravka
Za zavrnitev tožbenega zahtevka zadošča že, da se zahtevani popravek le v delu njegovega besedila ne omejuje več zgolj na navajanje dejstev in okoliščin v zvezi z navedbami v objavljenem besedilu (druga alineja prvega odstavka 31. člena ZMed), temveč komentira način izjavljanja in dela dveh poimensko navedenih novinarjev na način, ki je tudi žaljiv (peta alineja prvega odstavka 31. člena ZMed).
Sklep II DoR 142/2010
VS0013943
OZ člen 131. ZPP člen 367a, 367a/1, 367c, 367c/3.
dopuščena revizija - objektivna odgovornost – odgovornost delodajalca – odgovornost za škodo od nevarne dejavnosti – nevarno delo – delo policista – izvajanje odredbe pridržanja
Revizija se dopusti glede vprašanja ali je podana objektivna odgovornost tožnikovega delodajalca.
Sodba in sklep II Ips 28/2008
VS0014018
ZPP člen 13. ZFPPod člen 27, 27/1.
predhodno vprašanje – izbris družbe iz sodnega registra po ZFPPod
Da bi bilo mogoče izbris družbe v tej zadevi šteti za predhodno vprašanje, bi moralo do izbrisa družbe priti že ob odločanju v tej zadevi in tako ne zadostuje, da bo do izbrisa družbe šele prišlo.
Sklep I R 20/2011
VS0013698
ZIZ člen 62. ZPP člen 25, 69.
spor o pristojnosti – izvršba na podlagi verodostojne listine - ugovor dogovorjene pristojnosti - sporazum o krajevni pristojnosti
V predlogu za izvršbo na podlagi verodostojne listine izredno navedeni sporazum o krajevni pristojnosti in ugovorno sklicevanje na ta sporazum ter njegova predložitev sodišču imajo za posledico krajevno pristojnost sporazumno dogovorjenega pravdnega sodišča.
Sodba II Ips 351/2008
LASTNINJENJE – STVARNO PRAVO
VS0013888
ZLNDL člen 3. ZPP člen 328.
stvarna pravica - pravica uporabe – obstoj lastninske pravice na nepremičnini
Tožnici nepremičnini nista bili dani v začasno uporabo, pač pa ji je bila pravica uporabe dana trajno. Prav tako druga toženka z odločbo nepremičnin ni dala v uporabo z določenimi pogoji ali omejitvami, po katerih bi tožnica v primeru, da se pogojev ne bi držala, lahko pravico uporabe izgubila. Pri tožničini pravici uporabe tako ni šlo za izvrševanje zgolj nekaterih upravičenj, pravica uporabe je bila tožnici dana kot stvarna pravica.
Sklep II DoR 11/2011
VS0013944
ZPP člen 367a, 367a/1, 367a/2, 367c, 367c/2.
predlog za dopustitev revizije – pomembno pravno vprašanje – pridobitev lastninske pravice – priposestvovanje – zavrnitev predloga za dopustitev revizije
Pravna vprašanja, ki jih je v predlogu nanizala tožeča stranka v konkretnem primeru niso bila odločilna, zato pogoji za dopustitev revizije iz prvega odstavka 367.a člena ZPP niso izpolnjeni.
Sodba I Ips 225/2010
VS2005539
ZKP člen 8, 331, 331/5, 371, 371/1-11, 371/2, 372, 395, 395/1. KZ člen 183.
bistvene kršitve določb kazenskega postopka – razlogi o odločilnih dejstvih – pravice obrambe – zavrnitev dokaznega predloga – pravica do uporabe svojega jezika v postopku – pravica do prevajanja – zaslišanje oškodovanca – presoja pritožbenih navedb - kršitev kazenskega zakona – obstoj kaznivega dejanja - spolni napad na osebo, mlajšo od 15 let – opis kaznivega dejanja
Sodišče zavrne izvedbo nadaljnjih dokazov, če ugotovi, da je za odločitev dovolj podlage, predlagani dokazi pa so taki, da ne spreminjajo stanja stvari.
Sodba X Ips 187/2010
VS1013111
ZDoh člen 37, 40, 41. ZDDPO člen 9, 10. Slovenski računovodski standard (2002) standard 1-1, 1-25. Slovenski računovodski standard (2003) standard 39-6.
davek od dohodkov iz dejavnosti – davek od dobička iz kapitala - prevrednotovalni poslovni prihodki – prodaja opredmetenega osnovnega sredstva – ločevanje med posli, ki jih samostojni podjetnik sklene v okviru opravljanja dejavnosti in tistimi, ki jih sklene izven nje
Prihodke od prodaje opredmetenega osnovnega sredstva, ki ga je revident kot samostojni podjetnik vknjižil v poslovne knjige, v zvezi z njim tudi uveljavljal znižanje davčne osnove po 48. členu ZDoh ter obračunaval amortizacijo in ga tudi prodal kot opredmeteno osnovno sredstvo, je treba skladno z določili ZDoh, ZDDPO in SRS, upoštevati kot prihodke iz dejavnosti (prevrednotovalni poslovni prihodki), ki se jih všteva v davčno osnovo pri odmeri davka od dohodkov iz dejavnosti.
Sklep II DoR 426/2010
VS0013940
ZPP člen 367a, 367c. ZDen člen 68, 80. ZLPP člen 10.
predlog za dopustitev revizije – obstoj sodne prakse – izkazovanje obstoja drugačne sodne prakse – denacionalizacija – zavarovanje denacionalizacijskega – delnice – začasna odredba – uporaba delnic za izpolnitev obveznosti do drugih denacionalizacijskih upravičencev - zavrnitev predloga za dopustitev revizije
Vrhovno sodišče opozarja na določbo četrtega odstavka 367.b člena ZPP, po katerem mora stranka v predlogu za dopustitev revizije natančno in konkretno izkazati obstoj sodne prakse Vrhovnega sodišča, od katere naj bi odločitev odstopala; zgolj s pomanjkljivo navedbo opravilnih številk dveh zadev brez navedbe pravnega vprašanja, ki ga ti zadevi rešujeta domnevno drugače kot sodba, zoper katero je vložen predlog za dopustitev revizije, ne zadošča.
Sklep I R 12/2011
VS0013702
ZIZ člen 15, 40c, 40c/2. ZPP člen 17, 25.
spor o pristojnosti - izvršba na podlagi verodostojne listine – postopek po ugovoru zoper sklep o izvršbi – krajevna pristojnost – bivališče dolžnika - ustalitev pristojnosti
Glede krajevne pristojnosti izvršilnega sodišča je relevanten samo naslov dolžnikovega prebivališča, naveden v predlogu za izvršbo.
Sodba II Ips 842/2008
VS0013959
OZ člen 131. ZPP člen 212.
odgovornost delodajalca – podlage odškodninske odgovornosti - protipravnost – vzročna zveza – vstop v vlak izven perona - vzpenjanje po stopnicah – policist – opustitev delodajalca - trditveno in dokazno breme
Ravnanje delodajalca, ki je dopuščal vstopanje na vlak izven perona, ni bilo protipravno. Pri povzpenjanju po stopnicah izven perona in poškodbi zaradi zdrsa gre za običajno tveganje, ki ga potniki (tako kot zaposleni na železnici, cariniki, policisti ipd.) prevzemamo, ker je prevoz z vlakom včasih pač nujen, železniška infrastruktura pa je nemalokrat takšna kot v tem primeru (peron krajši od vlaka). Iz tožnikovih trditev ni razvidno, da bi imel kakšne posebne težave s kolenom, o katerih bi obvestil delodajalca, ki delovnega procesa ne bi prilagodil tožniku tako, da bi prepovedal takšno povzpenjanje ali ga razporedil na drugo delo.
Sodba I Ips 151/2010
VS2005516
ZKP člen 371, 371/2, 420, 420/2, 420/4.
bistvene kršitve določb kazenskega postopka – pravice obrambe – zavrnitev dokaznega predloga – zahteva za varstvo zakonitosti – obseg preizkusa – zahteva zoper sklep o odreditvi pripora
Zoper sklep o odreditvi pripora je dovoljena posebna zahteva za varstvo zakonitosti, zato ga ni mogoče izpodbijati še z zahtevo za varstvo zakonitosti zoper pravnomočno obsodilno sodbo.
Sklep II DoR 318/2010
CIVILNO PROCESNO PRAVO – STVARNO PRAVO - LASTNINJENJE
VS0015021
ZLNDL člen 2, 2/1. ZPP člen 367a, 367a/1, 367c, 367c/3.
dopuščena revizija – imetništvo pravice uporabe – družbena lastnina - posest – pridobitev lastninske pravice na nepremičnini - ZLNDL
Dopuščena revizija glede vprašanja, navedenega v izreku odločbe.
Sodba X Ips 93/2009
VS1013059
URS člen 153, 153/3. ZDoh-1 člen 31, 31/1, 31/3. Uredba o višini povračil stroškov v zvezi z delom in drugih dohodkov, ki se ne vštevajo v davčno osnovo člen 4, 4/3.
davki – dohodnina - povračila stroškov v zvezi z delom – višina neobdavčenih povračil – dnevnice - usklajenost pravnih aktov
Ker v reviziji zatrjevana neskladnost med tretjim odstavkom 4. člena Uredbe in tretjim odstavkom 31. člena ZDoh-1 ni podana, tudi ni podana neustavnost te določbe Uredbe glede na tretji odstavek 153. člen Ustave RS, ki določa, da morajo biti podzakonski predpisi v skladu z ustavo in zakoni.
Sklep II DoR 480/2010
VS0013918
ZPP člen 367a, 367a/1. ZTLR člen 72, 72/3.
predlog za dopustitev revizije - zavrnitev predloga za dopustitev revizije – pogoji za dopustitev revizije – pomen pravnega vprašanja za odločitev v sporu - priposestvovanje
Da bi Vrhovno sodišče glede določenega pravnega vprašanja lahko dopustilo revizijo, ne zadošča, da je to vprašanje pomembno za zagotovitev pravne varnosti, enotne uporabe prava ali za razvoj prava preko sodne prakse, pač pa mora biti izpolnjen še nadaljnji pogoj: od tega vprašanja je morala biti v celoti ali vsaj delno odvisna odločitev pritožbenega sodišča. In prav ta pogoj v konkretnem primeru ni izpolnjen.
Sklep II DoR 295/2010
VS0013867
ZPP člen 367a, 367a/1, 367b., 367c, 367c/2.
predlog za dopustitev revizije – odstop od sodne prakse – priposestvovanje – dobrovernost - zavrnitev predloga za dopustitev revizije
Zaradi neobstoja pogojev iz 367.a člena ZPP je Vrhovno sodišče predlog za dopustitev revizije zavrnilo.
Sodba I Ips 208/2010
VS2005526
ZKP člen 369, 369/4, 371, 371/1-11, 420, 420/2.
bistvena kršitev določb kazenskega postopka – izvajanje dokazov – zavrnitev dokaznega predloga – dokazni predlog v pritožbi – razlogi o odločilnih dejstvih – opis kaznivega dejanja – zmotna ali nepopolna ugotovitev dejanskega stanja
Če obramba predlaga izvedbo dokaza v pritožbi, menjava zagovornikov ni pravno upoštevno pojasnilo, zakaj navedeni dokazni predlogi niso bili podani že prej (četrti odstavek 369. člena ZKP).
VS1013053
ZUS-1 člen 13, 13/2, 13/3, 59, 59/2, 75, 75/2, 83, 83/2-3, 85, 85/1. ZGO-1 člen 2, 2/1, 3, 152, 201.
ukrep gradbenega inšpektorja - glavna obravnava - sojenje po sodniku posamezniku - obseg revizijske presoje - zelo hude posledice - dovoljena revizija - ugovor retroaktivne uporabe zakona
Izrečeni inšpekcijski ukrep pravilno temelji na določbi ZGO-1, ne pa na prej veljavnem ZUN oziroma ZGO. Objekt do uveljavitve ZGO-1 še ni imel v skladu z ZUN pridobljenega lokacijskega dovoljenja in ne v skladu z ZGO pridobljenega gradbenega dovoljenja oziroma enotnega dovoljenja za gradnjo. To pa pomeni, da gre za situacijo, ki jo ureja prvi odstavek 201. člena ZGO-1, po katerem se v primerih, kot je obravnavani, gradbeni inšpekcijski ukrepi, ki jih določa ZGO-1, začnejo uporabljati dve leti po dnevu uveljavitve ZGO-1, ob nadaljnjem pogoju, da njihovi lastniki pri pristojnem gradbenem organu ne vložijo predpisane zahteve za izdajo gradbenega dovoljenja.

References: ZKP 

Sodišče 
 sodišče 

ZKP 
 sodišče 
 sodišče 

ZKP